title: पदार्थ
text: पदार्थ चिरसम्मत भौतिकी आरू सामान्य रसायन विज्ञान म॑ समान गुण बला एगो विशेष प्रकार क पदार्थ छेकै जेकरऽ द्रव्यमान होय छै आरू आयतन होय के कारण स्थान छेकै छै। सब्भे रोजमर्रा केरौ वस्तु जेकरा स्पर्श करलऽ जाय सकै छै उ अंततः परमाणु स॑ बनलऽ होय छै, जे परस्पर क्रियाशील अवपरमाणुक कणऽ स॑ बनलऽ होय छै आरू रोजमर्रा के साथ-साथ वैज्ञानिक प्रयोग म॑ "पदार्थ" म॑ सामान्यतः परमाणु आरू ओकरा स॑ बनलऽ कोय्यो वास्तु, आरू कोय्यो कण (या संयोजन कणक शामिल छै) जे एन्हौ काम करै छै जैसनौ ओकर निश्चर द्रव्यमान आरु आयतन दोनो हुअ। लेकिन एकरा म॑ द्रव्यमानहीन कण जेना कि फोटॉन, या अन्य ऊर्जा घटना या तरंग जेना कि प्रकाश या ताप शामिल नै छै। पदार्थ विभिन्न अवस्था (प्रावस्था के नाम स॑ भी जानलऽ जाय छै) म॑ मौजूद छै। ई सब म॑ शास्त्रीय रोजमर्रा के प्रावस्था जेना कि ठोस, तरल, आरू गैस शामिल छै – उदाहरण लेली पानी बर्फ, तरल जल, आरू गैसीय भाप के रूप म॑ मौजूद छै – लेकिन अन्य अवस्था संभव छै, जेकरा म॑ प्लाज्मा, बोस-आइंस्टीन कंडेनसेट, फर्मियोनिक कंडेनसेट, आरू क्वार्क–ग्लूओन प्लाज्मा शामिल छै।